open-index/open-wikipedia-markdown huggingface dataset:
คายาฟาส

**โยเซฟ เบน คายาฟาส** (; ป. 14 ปีก่อน ค.ศ. – ป. ค.ศ. 46) เป็นมหาปุโรหิตแห่งอิสราเอลในคริสต์ศตวรรษที่หนึ่ง ในพันธสัญญาใหม่ ตรงพระวรสารนักบุญมัทธิว, ลูกา และยอห์นระบุว่าเขาเป็นผู้วางแผนการสังหารพระเยซู เขาถูกพรรณนาว่าเป็นประธานในการไต่สวนซันเฮดรินของพระเยซู ข้อมูลปฐมภูมิเกี่ยวกับคายาฟาสคือพันธสัญญาใหม่และงานเขียนของโยเซพุส โยเซพุสบันทึกว่าเขาได้รับการแต่งตั้งเป็นมหาปุโรหิตโดยวาเลรีอุส กราตุส ตัวแทนโรม หลังชิมโอน เบน กามิธุสถูกถอดถอน

## ศัพทมูลวิทยา
ทัลมุดบาบิโลเนีย (Yevamot 15B) ระบุชื่อตระกูลเป็น Kuppai ส่วนทัลมุดเยรูซาเลม (Yevamot 1:6) กล่าวถึง *Nekifi*, *[[มิชนาห์]]* Parah 3:5 กล่าวถึงชื่อตระกูลเป็น hakKof (อาจเป็น "ลิง" เป็นการเล่นคำจากชื่อของเขาสำหรับการคัดค้านฟาริสี)

## บันทึก

## หมวดหมู่

## อ้างอิง

## ข้อมูล
*
*
* NETBible: Caiaphas

## แหล่งข้อมูลอื่น

* The Ossuary of Joseph Caiaphas
* Images of the Ossuary of Caiaphas


หมวดหมู่:บุคคลที่เกิดในทศวรรษที่ 10 ก่อนคริสต์ศักราช
หมวดหมู่:บุคคลที่เสียชีวิตในคริสต์ทศวรรษ 40
หมวดหมู่:พระเยซูและประวัติศาสตร์
หมวดหมู่:บุคคลจากยูเดียของโรมัน
หมวดหมู่:บุคคลในพระวรสารในสารบบ
หมวดหมู่:ตัวละครในบทเพลงแห่งพระเจ้า
หินฐานทวีป

**หินฐานทวีป** () คือบริเวณพื้นที่ขนาดใหญ่ที่มีหินอัคนีสภาพเป็นผลึกและหินแปรเกรดสูงจากยุคพรีแคมเบรียนที่โผล่ให้เห็นบนพื้นผิว ซึ่งบริเวณเหล่านี้มีความเสถียรทางการแปรสัณฐาน หรือไม่เกิดการเคลื่อนที่ของแผ่นธรณีภาคอย่างมีนัยสำคัญ หินเหล่านี้มีอายุมากกว่า 570 ล้านปี และบางครั้งอาจมีอายุย้อนกลับไปถึงประมาณ 2 ถึง 3.5 พันล้านปี ซึ่งเขตหินฐานทวีปได้รับผลกระทบจากเหตุการณ์ทางการแปรสัณฐานหลังจากสิ้นสุดยุคพรีแคมเบรียนน้อยมาก และมักเป็นภูมิภาคที่ค่อนข้างราบ โดยกระบวนการสร้างเทือกเขา การเกิดรอยเลื่อน และกระบวนการแปรสัณฐานอื่น ๆ มีอยู่น้อย เมื่อเทียบกับบริเวณแผ่นธรณีภาคแปรสัณฐานหรือบริเวณรอยต่อของแผ่นธรณีภาค และหินฐานทวีปเกิดอยู่ในทุกทวีป

## เชิงอรรถและอ้างอิง

หมวดหมู่:ธรณีวิทยา
หมวดหมู่:แผ่นเปลือกโลก
การข่มการป้องกันภัยทางอากาศของข้าศึก

**การข่มการป้องกันภัยทางอากาศของข้าศึก** (Suppression of Enemy Air Defenses) หรือย่อว่า **เซียแอด** (SEAD) หมายถึงกิจกรรมทางทหารเพื่อตัดรอน ทำลาย หรือละระดับการป้องกันภัยทางอากาศของข้าศึก ซึ่งได้แก่ระบบเรดาร์ของข้าศึก, อาวุธปล่อยผิวพื้นสู่อากาศ และปืนใหญ่ต่อต้านอากาศยาน เป็นต้น เพื่อเปิดช่องทางให้อากาศยานฝ่ายตนเข้าปฏิบัติการในพื้นที่เป้าหมายได้อย่างปลอดภัย

อาวุธที่เกี่ยวข้องกับภารกิจนี้มากที่สุดคือมิสไซล์ต่อต้านเรดาร์ (ARM) ซึ่งทำงานโดยการติดตามแหล่งกำเนิดคลื่นวิทยุเช่นแผงเรดาร์ มิสไซล์ประเภทนี้มักติดตั้งหัวรบขนาดเล็ก ซึ่งแม้อาจไม่ก่อความเสียหายร้ายแรงต่อสิ่งรอบข้าง แต่ก็มากพอจะทำลายแผงเรดาร์ ส่งผลให้ระบบป้องกันภัยทางอากาศของข้าศึกถูกตัดรอนประสิทธิภาพ แต่มิสไซล์ประเภทนี้อาจมุ่งผิดเข้าหาเสาวิทยุของพลเรือนได้เช่นเดียวกัน

กระทรวงกลาโหมสหรัฐจำแนกภารกิจ SEAD ออกเป็นสองประเภทแบ่งตามเป้าประสงค์ ประเภทที่หนึ่ง: การข่มเชิงทำลาย (destructive) มุ่งเน้นการทำลายระบบป้องกันภัยทางอากาศของข้าศึกโดยตรง ประเภทที่สอง: การข่มเชิงก่อกวน (disruptive) ใช้ปฏิบัติการสงครามอิเล็กทรอนิกส์เพื่อตัดรอนประสิทธิภาพของระบบเรดาร์และการสื่อสารของข้าศึก 

หลักนิยมของกองทัพอากาศสหรัฐจำแนกภารกิจ SEAD ออกเป็นสามประเภทแบ่งตามความรับผิดชอบ ได้แก่ ประเภทที่หนึ่ง: การข่มในพื้นที่รับผิดชอบ (area of responsibility suppression) มุ่งเป้ายุทโธปกรณ์ป้องกันภัยทางอากาศที่สำคัญและราคาสูงของข้าศึก ประเภทที่สอง: การข่มเฉพาะพื้นที่ (localized suppression) สนับสนุนให้ฝ่ายตนสามารถครองอากาศเฉพาะพื้นที่ทางภูมิศาสตร์ ประเภทที่สาม: การข่มเมื่อสบโอกาส (opportune suppression) เป็นภารกิจที่ไม่ได้วางแผนล่วงหน้า เช่น การโจมตีเป้าหมายที่พบโดยบังเอิญ
## อ้างอิง

หมวดหมู่:กลยุทธ์การสงครามทางอากาศ
หมวดหมู่:ยุทธวิธีการสงครามทางอากาศ
ภาษาลนจง

**ภาษาโอรังเลาต์** หรือ ***ลนจง*** เป็นหนึ่งในกลุ่มภาษามาเลย์อิก โดยเป็นหนึ่งในภาษาแม่ของโอรังเลาต์ ('ชาวเล') ในหมู่เกาะบังกาและเบอลีตุงของประเทศอินโดนีเซีย และอาจเป็นสองภาษาเฉพาะ

Anderbeck ถือว่ามีการจัดกลุ่มภาษาเชิงพันธุกรรมของโอรังเลาต์ ซึ่งรวมถึงกลุ่มย่อยเกอดะฮ์ รีเยา และเซอกัก ภาษามาเลย์อิกดูวาโนมีความแตกต่าง และไม่จัดอยู่ในกลุ่มนี้

## อ้างอิง

## ข้อมูล
*Anderbeck, Karl. 2012. The Malayic-speaking; Orang Laut Dialects and directions for research. Wacana, 14(2): 265-312.
*Blench, Roger. 2016. "The linguistic background to Southeast Asian sea nomadism". In *Sea nomads of Southeast Asia: past and present*. Bérénice Bellina, Roger M. Blench & Jean-Christophe Galipaud eds. Singapore: NUS Press.
* Moseley, Christopher and R. E. Asher, ed. *Atlas of the Worlds Languages* (New York: Routelage, 1994)
ชิมโอน เบน กามิธุส

**ชิมโอน เบน กามิธุส** () เป็นมหาปุโรหิตแห่งอิสราเอลในคริสต์ศตวรรษที่ 1 ผู้ได้รับการแต่งงตั้งจากวาเลรีอุส กราตุส ผู้แทนโรมัน และครองตำแหน่งใน ค.ศ. 17 ถึง 18 ข้อมูลเกี่ยวกับเขามีน้อยมาก อย่างไรก็ตาม เขาได้รับการกล่าวถึงในทัลมุดเพียงสั้น ๆ เป็นหนึ่งในบุตรชายทั้งเจ็ดของ Kimchit ที่รับตำแหน่งมหาปุโรหิต และโยเซพุสรายงานว่าโยเซฟ คายาฟาสดำรงตำแหน่งมหาปุโรหิตต่อจากเขา

## อ้างอิง
กิตติพร โรจน์วณิช

**กิตติพร โรจน์วณิช** (เกิด 18 เมษายน พ.ศ. 2531) หรือ **แตงโม** เป็นที่รู้จักในระดับสากลในชื่อ **Mo Rodvanich** เป็นนักแสดง นักพากย์ นักพูด และนักแสดงเดี่ยวไมโครโฟนชาวไทย มีชื่อเสียงจากการเป็นผู้ชนะการประกวด Young Man can Stand-up, การเป็นนักแสดงไทยที่ร่วมแสดงในซีรีส์ *[[เอ็นซีไอเอส:ลอสแอนเจลิส]]* และผู้พากย์เสียงตัวละคร Waylay จากวิดีโอเกม *[[วาโลแรนต์]]*

ปัจจุบัน กิตติพร ยังเป็นที่รู้จักในฐานะ **แตงโม ไกลบ้าน** จากยูทูบช่อง *Farose* และเป็นยูทูบเบอร์บนช่องของตัวเองในชื่อ *Storage Stories* อีกด้วย

## ประวัติ
กิตติพร โรจน์วณิชเกิดและเติบโตที่กรุงเทพมหานคร ศึกษาระดับชั้นประถมศึกษาที่โรงเรียนดรุโณทยาน ระดับมัธยมศึกษาที่โรงเรียนสารวิทยา และะสำเร็จการศึกษาระดับปริญญาตรีจากคณะอักษรศาสตร์ จุฬาลงกรณ์มหาวิทยาลัย สาขาศิลปะการแสดง

ในปี พ.ศ. 2558 กิตติพรตัดสินใจเดินทางไปเรียนต่อปริญญาโทด้านการแสดงที่มหาวิทยาลัยแคลิฟอร์เนีย แซนดีเอโก และทำงานแสดงอยู่ที่ลอสแองเจลิส สหรัฐอเมริกาตั้งแต่นั้น

ในช่วงวิกฤตการณ์โควิด เธอเดินทางกลับมาดูแลบิดาที่ป่วย และเข้าร่วมประกวด Stand-up Comedian ครั้งแรกในประเทศไทย บนเวที Young Man can Stand-up ของกลุ่ม "ยืนเดี่ยว" และได้รางวัลชนะเลิศทั้งบนออนไลน์และออฟไลน์ และเข้าสู่วงการคอมเมดียนอย่างเต็มตัว

ในปี พ.ศ. 2564 กิตติพรได้จัดการแสดง Stand-up Comedy ของตัวเองเป็นครั้งแรกในชื่อ *"Tangmo Bless America"* ก่อนเดินทางกลับสหรัฐอเมริกา และได้ร่วมงานแสดงบนซีรีส์ของสหรัฐอเมริกาอย่าง *[[เอ็นซีไอเอส:ลอสแอนเจลิส|NCIS: Los Angeles]]* รวมถึงแสดง Stand-up Comedy ในเทศกาล Crazy Woke Asian Kung Pow Festival

ในปี พ.ศ. 2566 กิตติพรกลับมาจัดการแสดง Stand-up Comedy อีกครั้งกับกลุ่ม "ยืนเดี่ยว" ในชื่อการแสดง *Welcome to Thailand: Stand-Up Comedy Show*

ในปี พ.ศ. 2568 กิตติพรได้ร่วมเป็นนักพากย์เสียงตัวละคร Waylay ในวิดิโอเกมจากค่าย Riot Games อย่าง *[[Valorant]]* รวมถึงร่วมขึ้นพูดบนเวทีงานทอล์กจากช่อง Farose อย่าง *"FaraTalk: What's in a Name ชื่อนั้นสำคัญไฉน?"* ก่อนที่เธอจะจัดการแสดง Stand-up Comedy ของเธอเองอีกครั้งในประเทศไทย ในชื่อ *"แตงโม ช่วย ตัว เอง เตร๊ง เตรง เตร่ง เตร๊งงงงงงงงงง"*

## ผลงานแสดง

### ภาพยนตร์

### ละครโทรทัศน์/ซีรีส์

### ละครเวที

### พากย์เสียง

## อ้างอิง

## แหล่งข้อมูลอื่น

* เว็บไซต์ของกิตติพร โรจน์วณิช
* กิตติพร โรจน์วณิช บนยูทูบ
*  บน IMDb
* แฟนเพจบนเฟซบุ๊คของกิตติพร โรจน์วณิช

หมวดหมู่:บุคคลที่เกิดในปี พ.ศ. 2531
หมวดหมู่:บุคคลที่ยังมีชีวิตอยู่
หมวดหมู่:นักแสดงหญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:บุคคลจากกรุงเทพมหานคร
หมวดหมู่:บุคคลจากจุฬาลงกรณ์มหาวิทยาลัย
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะอักษรศาสตร์ จุฬาลงกรณ์มหาวิทยาลัย
ง่อเอี๋ยน

**ง่อเอี๋ยน** (เสียชีวิต 3 เมษายน ค.ศ. 280) มีชื่อในภาษาจีนกลางว่า **อู่ เหยียน** () เป็นขุนพลของรัฐง่อก๊กในช่วงปลายยุคสามก๊ก (ค.ศ. 220-280) ของจีน มีตำแหน่งเป็นแม่ทัพของอำเภอกังเหลง (江陵縣 *เจียงหลิงเซี่ยน*)

## ประวัติ

เมื่อ ค.ศ. 279 ราชวงศ์จิ้นส่งทัพ 6 สายบุกรัฐง่อก๊ก ในปีถัดมาคือ ค.ศ. 280 เตาอี้ (杜預 *ตู้ ยฺวี่*) ขุนพลของราชวงศ์จิ้นส่งผู้ใต้บังคับบัญชาคือโจว จื่อ (周旨), อู่ เฉา (伍巢) กว่าน ติ้ง (管定) และคนอื่น ๆ ให้นำทหาร 800 นายล่องเรือข้ามแม่น้ำแยงซีในเวลากลางคืนและเตรียมการโจมตีเล่อเซียง (樂鄉; ทางตะวันออกของนครซงจือ มณฑลหูเป่ย์ในปัจจุบัน) เหล่าทหารปักธงจำนวนมากและจุดไฟขึ้นที่เขาปาสัน (巴山 *ปาชาน*; ทางตะวันตกเฉียงใต้ของนครซงจือ มณฑลหูเป่ย์ในปัจจุบัน) และเข้าจู่โจมจุดยุทธศาสตร์สำคัญ ซุนหลิม (孫歆 *ซุน ซิน*) แม่ทัพง่อก๊กผู้รักษาเล่อเซียงตกใจมาก และเขียนจดหมายถึงง่อเอี๋ยนซึ่งอยู่รักษาอำเภอกังเหลงว่า "พวกทหารที่ยกมาจากทางเหนืออย่างกับบินข้ามแม่น้ำมา"

เมื่อทัพราชวงศ์จิ้นยกไปถึงที่ใด ที่นั้นก็ถูกตีแตกอย่างรวดเร็วโดยไม่มีผู้ใดต้านทานได้ เมื่อเตาอี้ยกทัพเข้าประชิดอำเภอกังเหลง ง่อเอี๋ยนแสร้งทำเป็นยอมจำนน ขณะเดียวกันก็ลอบสั่งทหารของตนให้เตรียมพร้อมป้องกันอยู่บนกำแพงเมือง เตาอี้เข้าโจมตีอำเภอกังเหลงและยึดได้สำเร็จในวันที่ 3 เมษายน ค.ศ. 280 สังหารง่อเอี๋ยนได้ในที่รบ

## ดูเพิ่ม
* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* ฝาง เสฺวียนหลิง (648). *[[จิ้นชู]]*.

หมวดหมู่:ขุนพลของง่อก๊ก
หมวดหมู่:บุคคลในยุคสามก๊กที่ถูกสังหารในยุทธการ
พระเจ้าประเทศราช

**พระเจ้าประเทศราช** เป็นบรรดาศักดิ์ ชั้นสูงสุด ที่พระมหากษัตริย์แห่งอาณาจักรสยาม ทรงพระกรุณาโปรดเกล้าฯ สถาปนาให้แก่ เจ้าผู้ปกครองเมืองประเทศราช

## ลักษณะโดยทั่วไป

### ลักษณะร่วมกับเจ้าประเทศราช
พระเจ้าประเทศราชและเจ้าประเทศราชจะได้รับการยกย่องจากสยามสูงขึ้นไปจากผู้ปกครองหัวเมืองอื่น เช่น

* ได้รับการจารึกพระนามในพระสุพรรณบัฏ
* หนังสือในการติดต่อกับราชธานี มีคำเรียกเฉพาะว่า ศุภอักษร
* มีคำราชาศัพท์เฉพาะ คือ ถึงแก่พิราลัย
* มีพาหนะเป็นคานหามเก้าอี้ทอง
* พระบาทสมเด็จพระจุลจอมเกล้าเจ้าอยู่หัวทรงพระราชนิพนธ์ธรรมเนียมแห่งราชวงศ์จักรีว่า พระราชโอรสและพระราชธิดาอันประสูติแต่ธิดาเจ้าประเทศราช สามารถเป็นเจ้าฟ้าได้ มีรายละเอียดดังนี้

### ลักษณะเฉพาะ
* พระราชบัญญัติระเบียบบรรดาศักดิ์ลงวันที่ 15 มีนาคม ร.ศ. 117 (พ.ศ. 2442) กำหนดให้เทียบบรรดาศักดิ์ของพระเจ้าประเทศราชเสมอด้วยนายพลเอก
* พระราชบัญญัติศักดินาเจ้านายพระยาท้าวแสนเมืองประเทศราชลงวันที่ 14 กรกฎาคม ร.ศ. 118 (พ.ศ. 2442) กำหนดให้พระเจ้าประเทศราชถือศักดินา 15,000

### ธรรมเนียมการเลื่อนพระอิสริยยศในหัวเมืองล้านนา
เดิมผู้ปกครองหัวเมืองล้านนามียศเป็นพระยา หากเจ้าเมืองคนใดมีความชอบมากจะได้รับการแต่งตั้งให้เป็นพระเจ้าเฉพาะตัว ต่อมาพระบาทสมเด็จพระจอมเกล้าเจ้าอยู่หัวทรงสถาปนาให้ผู้ปกครองนครเชียงใหม่, นครลำปาง, นครลำพูน และนครน่านมียศโดยปกติเป็นเจ้า ถ้าเจ้าผู้ครองนครมีความชอบในราชการมากเป็นพิเศษก็จะทรงพระกรุณาโปรดเกล้าฯ เลื่อนเป็นพระเจ้า ดังปรากฏในพระนิพนธ์ของสมเด็จพระเจ้าบรมวงศ์เธอ กรมพระยาดำรงราชานุภาพ ความว่า

โดยพฤตินัยพระอิสริยยศพระเจ้าประเทศราชนั้นจะทรงพระกรุณาโปรดเกล้าฯ เลื่อนพระอิสริยยศเจ้าประเทศราช ที่ทรงมีพระชนมายุอาวุโสสูงสุดในบรรดา หัวเมืองล้านนา ขึ้นดำรงพระอิสริยยศเป็นพระเจ้าประเทศราช ในสมัยกรุงรัตนโกสินทร์พระมหากษัตริย์แห่งอาณาจักรสยาม ทรงพระกรุณาโปรดเกล้าฯ สถาปนาเลื่อนพระเกียรติยศเจ้าผู้ครองนครขึ้นดำรงพระอิสริยยศเป็นพระเจ้าประเทศราช รวมทั้งสิ้น 7 พระองค์

## การสถาปนาพระเจ้าประเทศราช
ตารางต่อไปนี้แสดงรายละเอียดการสถาปนาพระเจ้าประเทศราชในสมัยอาณาจักรธนบุรีและอาณาจักรรัตนโกสินทร์โดยยึดตามข้อมูลในพระสุพรรณบัฏ (ถ้ามี) วันที่สถาปนายึดตามปฏิทินเกรกอรี ในการสถาปนาพระเจ้านันทเสน จดหมายเหตุระบุวันที่สถาปนาคือ *"วันพฤหัสบดีขึ้น 4 ค่ำ เดือน 1 จ.ศ. 1143 ปีเถาะ"* อย่างไรก็ตาม จ.ศ. 1143 เป็นปีฉลูไม่ใช่ปีเถาะ ตารางต่อไปนี้ยึดตามการเผยแพร่ของกรมศิลปากรในปี พ.ศ. 2545 สันนิษฐานว่า คือ *"วันพฤหัสบดีขึ้น 4 ค่ำ เดือน 1 จ.ศ. 1144 ปีขาล"*

## หมายเหตุ


## อ้างอิง

## แหล่งข้อมูลอื่น
บอสตันฟลีต

**บอสตันฟลีต** () เป็นทีมฮอกกี้น้ำแข็งระดับมืออาชีพซึ่งมีฐานอยู่ในเขตเกรเทอร์บอสตันที่เข้าแข่งในโพรเฟสชันเนิลวีเมนส์ฮอกกีลีก (PWHL) โดยเป็นหนึ่งในทีมที่ได้รับสิทธิอนุญาตทั้งหกของลีกดังกล่าว และทีมนี้แข่งเกมเหย้าที่ซองเกิสเซนเตอร์

## ประวัติ

### ฤดูกาลก่อตั้งและเปิดตัว
เมื่อวันที่ 29 สิงหาคม ค.ศ. 2023 ได้มีการประกาศว่าหนึ่งในหกทีมแรกที่ได้รับสิทธิของโพรเฟสชันเนิลวีเมนส์ฮอกกีลีกจะตั้งอยู่ในเมืองบอสตัน สิ่งนี้ทำให้แน่ใจได้ว่าการแข่งฮอกกี้หญิงระดับอาชีพในพื้นที่ยังคงดำเนินต่อไป หลังจากที่ทีมบอสตันไพรด์และลีกพรีเมียร์ฮอกกีเฟเดอเรชันยุบไปก่อนหน้านี้ในช่วงฤดูร้อนปีนั้น โดยบอสตันไพรด์ถือเป็นทีมที่ประสบความสำเร็จมากที่สุดของลีกดังกล่าว ซึ่งชนะเลิศการแข่งอิโซเบลคัพมาแล้วสามครั้ง ส่วนแดเนียล มาร์เมอร์ อดีตแมวมองและผู้ช่วยพัฒนาผู้เล่นของทีมบอสตันบรูอินส์ในแนชันแนลฮอกกีลีก ได้รับการแต่งตั้งให้เป็นผู้จัดการทั่วไปคนแรกของทีมพีดับเบิลยูเอชแอล บอสตัน และเมื่อวันที่ 15 กันยายน คอร์ตนีย์ เบอร์ชาร์ด-เคสเซล ผู้ช่วยหัวหน้าผู้ฝึกสอนทีมหญิงของมหาวิทยาลัยบอสตันได้รับการประกาศให้เป็นหัวหน้าผู้ฝึกสอนคนแรกของทีม

นักฮอกกี้สามคนแรกที่ทีมเซ็นสัญญาคือนักฮอกกี้ทีมชาติสหรัฐ ได้แก่ ฮิลารี ไนต์, เอริน แฟรงเคิล และเมแกน เคลเลอร์ ซึ่งทั้งหมดเซ็นสัญญาสามปี ส่วนนักฮอกกี้คนแรกของทีมบอสตันฟลีตที่ได้รับเลือกในการคัดพลโพรเฟสชันเนิลวีเมนส์ฮอกกีลีก ค.ศ. 2023 ซึ่งจัดขึ้นเมื่อวันที่ 18 กันยายน คืออาลีนา มึลเลอร์ กองหน้าชาวสวิส ซึ่งได้รับเลือกเป็นอันดับสามของโอเวอร์ออล

ครั้นในเดือนพฤศจิกายน มีการเปิดเผยว่าสีของทีมนี้จะเป็นสีเขียว, เทา และขาว นอกจากนี้ ยังได้เผยอีกว่าทีมดังกล่าวจะเป็นเจ้าภาพจัดเกมเหย้าที่ซองเกิสเซนเตอร์ ในโลว์เอลล์

[thumb|[เอริน แฟรงเคิล ของทีมบอสตันฟลีตขณะทำการเซฟใน ค.ศ. 2024]]

ก่อนที่จะเริ่มต้นฤดูกาล 2024 อดีตกัปตันทีมบอสตันบรูอินส์อย่างพาทริซ เบอร์เจอรอน ได้แนะนำไนต์ให้เป็นกัปตันทีมของบอสตันฟลีต ส่วนเคลเลอร์และเจมี ลี แรตเทรย์ ได้รับการแต่งตั้งให้เป็นผู้ช่วยกัปตัน ซึ่งทีมดังกล่าวได้เป็นเจ้าภาพเกมเปิดฤดูกาลกับมินนิโซตาฟรอสต์เมื่อวันที่ 3 มกราคม ค.ศ. 2024 และประตูแรกของทีมทำได้โดยเทเรซา ชัฟซัล ในนาทีที่ 7:59 ของพีเรียด 2 ทว่าสุดท้าย ทีมมินนิโซตาฟรอสต์เป็นฝ่ายชนะเกมนี้ด้วยคะแนน 3–2 ส่วนชัยชนะครั้งแรกของบอสตันฟลีตมาจากการตัดสินในช่วงต่อเวลา 3–2 เหนือทีมมอนทรีออลวิคทัวร์เมื่อวันที่ 13 มกราคม ซึ่งทีมบอสตันฟลีตได้จบอันดับสามของตารางลีก คว้าสิทธิ์เข้ารอบเพลย์ออฟในเกมสุดท้ายของฤดูกาลปกติ

และในรอบแรกของรอบเพลย์ออฟดังกล่าว ทีมบอสตันฟลีตเผชิญหน้ากับมอนทรีออลวิคทัวร์ จากนั้น บอสตันฟลีตก็เป็นฝ่ายชนะมอนทรีออลวิคทัวร์ได้สามเกมรวด โดยทั้งสามเกมนั้นชนะในช่วงต่อเวลาพิเศษ กระทั่งทีมบอสตันฟลีตผ่านเข้าสู่รอบชิงแชมป์ โดยพบกับมินนิโซตาฟรอสต์ โดยเอริน เฟรงเคิล ผู้รักษาประตู เป็นผู้นำในรอบเพลย์ออฟในการเซฟ อย่างไรก็ตาม ทีมบอสตันฟลีตเป็นฝ่ายแพ้ในซีรีส์ห้าเกมอย่างสูสี โดยที่มินนิโซตาฟรอสต์คว้าแชมป์วอลเตอร์คัพไปครองที่โลเวิลเมื่อวันที่ 29 พฤษภาคม

## อ้างอิง

## แหล่งข้อมูลอื่น

* 
* 
* 
* 
* 
* 


หมวดหมู่:ทีมฮอกกี้น้ำแข็งหญิงในสหรัฐ
กระทรวงการต่างประเทศและสหปฏิบัติการนานาชาติ

**กระทรวงการต่างประเทศและสหปฏิบัติการนานาชาติ** () เป็นกระทรวงของรัฐบาลที่รับผิดชอบในการเป็นตัวแทนของกัมพูชาต่อประชาคมระหว่างประเทศ กระทรวงดูแลความสัมพันธ์ระหว่างประเทศของกัมพูชา รักษาคณะผู้แทนทางทูตในประเทศอื่น และให้บริการด้านวีซ่า

ข้อมูลเมื่อ พ.ศ. 2567 รัฐมนตรีว่าการกระทรวงการต่างประเทศ คือ นายปรัก สุคน สำนักงานกระทรวงอยู่ในพนมเปญ

## ระบบอีวีซ่า

thumb|right|โลโก้ e-Visa อย่างเป็นทางการของกัมพูชา

ปัจจุบัน กระทรวงการต่างประเทศและสหปฏิบัติการนานาชาติได้เปิดตัวระบบ e-Visa ซึ่งทำให้ผู้มาเยือนสามารถสมัครวีซ่าท่องเที่ยวกัมพูชาได้ทางออนไลน์ แทนที่จะสมัครผ่านสถานทูตกัมพูชา สิ่งที่ต้องทำคือกรอกแบบฟอร์มสมัครออนไลน์และชำระเงินด้วยบัตรเครดิต หลังจากได้รับวีซ่าทางอีเมลแล้ว ควรพิมพ์และนำติดตัวไปด้วยเมื่อเดินทางไปกัมพูชา นักท่องเที่ยวสามารถสมัครวีซ่ากัมพูชาทางออนไลน์ได้ที่เว็บไซต์อย่างเป็นทางการ

## รัฐมนตรี

นี่คือรายชื่อรัฐมนตรีว่าการกระทรวงการต่างประเทศและความร่วมมือระหว่างประเทศของกัมพูชา:

## ดูเพิ่ม
* การเมืองกัมพูชา
* ความสัมพันธ์ระหว่างประเทศของประเทศกัมพูชา

## หมายเหตุ

## อ้างอิง

## แหล่งข้อมูลอื่น
*  Ministry of Foreign Affairs and International Cooperation
* Ministry of Foreign Affairs and International Cooperation - directory of Diplomatic Missions of Cambodia

ต่างประเทศ
หมวดหมู่:ความสัมพันธ์ระหว่างประเทศของประเทศกัมพูชา

กัมพูชา
หมวดหมู่:พนมเปญ
คุณแม่ขา ครอบครัวใหม่ไม่รังแกหนู

เป็นซีรีส์มังงะญี่ปุ่นที่เขียนและวาดภาพประกอบโดยโอตสึจิ เริ่มลงพิมพ์เป็นตอนในส่วน Comic Pool ของอิจิจินชะบนเว็บไซต์''พิซิฟ คอมมิค''ในเดือนพฤศจิกายน พ.ศ. 2563 ซีรีส์อนิเมะทางโทรทัศน์ที่ผลิตโดย NEWON มีกำหนดออกอากาศในปี พ.ศ. 2569

## เรื่องย่อ
หลังจากแม่ของเธอเสียชีวิต นางเอกได้รู้ว่าเธอเป็นลูกนอกสมรสของพ่อและได้รับการอุปการะเป็นลูกบุญธรรม แม้จะมีท่าทางที่น่ากลัว แต่แม่เลี้ยงและลูกสาวของแม่เลี้ยงพวกเขากลับเอ็นดูและช่วยให้เธอปรับตัว เนื่องจากเธอมีความกลัวผู้คน นางเอกจึงมักจะเข้าใจเจตนาของคนเหล่านั้นผิด

## ตัวละคร
;
:
;
:
;
:
;
:

## สื่อ
### มังงะ
*คุณแม่ขา ครอบครัวใหม่ไม่รังแกหนู* เขียนและภาพประกอบโดยโอตสึจิ เริ่มลงพิมพ์เป็นตอนในส่วน Comic Pool ของอิจิจินชะบนเว็บไซต์''พิซิฟ คอมมิค''ในวันที่ 19 พฤศจิกายน พ.ศ. 2563 ตอนต่าง ๆ ได้ถูกรวบรวมตีพิมพ์เป็นเล่ม(''ไวด์บัน'')จำนวน 7 เล่ม ณ เดือนธันวาคม พ.ศ. 2567 สำนักพิมพ์เซนชูได้ประกาศเป็นผู้ถือลิขสิทธิ์ในการตีพิมพ์เป็นภาษาไทยเมื่อวันที่ 7 กุมภาพันธ์ พ.ศ. 2566

#### จำนวนเล่ม

### อนิเมะ
มีการประกาศสร้างเป็นซีรีส์อนิเมะทางโทรทัศน์เมื่อวันที่ 22 กรกฎาคม พ.ศ. 2568 ซีรีส์เรื่องนี้จะผลิตโดยสตูดิโอ NEWON และกำกับโดยเคซูเกะ อิโนอูเอะ โดยมีนานามิ โฮชิโนะรับหน้าที่เป็นผู้แต่งบท และมุตสึมิ ซาซากิเป็นผู้ออกแบบตัวละคร มีกำหนดออกอากาศในปี พ.ศ. 2569

## ผลตอบรับ
ซีรีส์นี้ได้รับการเสนอชื่อเข้าชิงรางวัลมังงะถัดไปครั้งที่ 7 ในประเภทเว็บมังงะในปี พ.ศ. 2564 และได้อยู่ในอันดับ 7 จากผู้เข้าชิงจำนวน 50 ราย ซีรีส์นี้อยู่ในอันดับที่สิบเจ็ดในคู่มือแนะนำมังงะ*[[โคโนะ มังงะ งะ ซูโงอิ!]]*ของทาการาจิมาชะประจำปี พ.ศ. 2566 สำหรับผู้อ่านผู้หญิง ซีรีส์นี้ร่วมกับ''ไดจะ นิ ทตสึดะ มุซุเมะ''ของ Fushiashikumo ได้รับรางวัลการ์ตูนชายจากการประกวด "Minna ga Erabu!! Denshi Comic Taishō 2023" ของ Comic Solmare

## ดูเพิ่ม
**[[ชิเร็ตโนะ ซุเก โคโตะ อิตเตรุ แกล ―ชิริตสึ พาราโนะ มารุ โคโค โนะ นิจิโจ―]]* ซีรีส์มังงะอีกเรื่องหนึ่งของโอตสึจิ

## อ้างอิง

## แหล่งข้อมูลอื่น
* 
* 
*

หมวดหมู่:มังงะที่ตีพิมพ์ในปี พ.ศ. 2563
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2569
หมวดหมู่:ซีรีส์อนิเมะที่สร้างจากมังงะ
หมวดหมู่:การ์ตูนญี่ปุ่นแนวสุขนาฏกรรม
หมวดหมู่:การ์ตูนญี่ปุ่นแนวอิงประวัติศาสตร์
หมวดหมู่:มังงะของสำนักพิมพ์อิจิจินชะ
หมวดหมู่:เว็บคอมิกญี่ปุ่น
หมวดหมู่:การ์ตูนญี่ปุ่นแนวเซเน็ง
หมวดหมู่:การ์ตูนญี่ปุ่นแนวเสี้ยวชีวิต
หมวดหมู่:เว็บคอมิกที่ได้รับการตีพิมพ์
หมวดหมู่:ซีรีส์อนิเมะโทรทัศน์ที่กำลังจะมา
หมวดหมู่:ผลงานที่มีต้นฉบับมาจากเรื่องซินเดอเรลล่า
หมวดหมู่:เซนชู
กระทรวงไปรษณีย์และโทรคมนาคม (กัมพูชา)

**กระทรวงไปรษณีย์และโทรคมนาคม** () เป็นกระทรวงของรัฐบาลกัมพูชาที่ควบคุมดูแลระบบไปรษณีย์และระบบโทรคมนาคมของประเทศกัมพูชา กระทรวงนี้มีสำนักงานอยู่ในกรุงพนมเปญ

โทรคมนาคมกัมพูชา และแคมเน็ตอินเทอร์เน็ตเซอร์วิส ซึ่งเป็นผู้ให้บริการโทรคมนาคมและผู้ให้บริการอินเทอร์เน็ตหลักของประเทศ ดำเนินการภายใต้เขตอำนาจของกระทรวง

ที่ว่าการกระทรวงตั้งอยู่บนพื้นที่เดิมของมหาวิหารโรมันคาธอลิกกรุงพนมเปญ ซึ่งถูกเขมรแดงทำลายในปี พ.ศ. 2518

## หน่วยงานในสังกัด
หน่วยงานบริหารภายในกระทรวง มีดังนี้:

### ส่วนกลาง
หน่วยงานในสังกัดที่อยู่ส่วนกลาง มีดังนี้
* สำนักงานคณะรัฐมนตรี (Cabinet of Minister)
* สำนักงานใหญ่บริหารทั่วไป (General Department of Administration)
* สำนักงานใหญ่ไปรษณีย์ (General Department of Post)
* สำนักงานใหญ่โทรคมนาคม (General Department of Telecommunications
* สำนักงานใหญ่เทคโนโลยีสารสนเทศและการสื่อสาร (General Department of ICT)
* สำนักงานใหญ่บริหารทรัพยากรคลื่นความถี่วิทยุ (General Department of Radio Frequency Spectrum Resource Management)
* สำนักงานใหญ่ผู้ตรวจราชการ (General Inspectorate)
* สำนักงานใหญ่ตรวจสอบภายใน (Department of Internal Audit)

### หน่วยงานอิสระ
thumb|ที่ทำการไปรษณีย์พระสีหนุห์
หน่วยงานอิสระในสังกัด มีดังนี้

* หน่วยงานกำกับดูแลโทรคมนาคมกัมพูชา (Telecommunication Regulator of Cambodia)
* โทรคมนาคมกัมพูชา (Telecom Cambodia)
* ไปรษณีย์กัมพูชา (Cambodia Post)
* สถาบันเทคโนโลยีดิจิทัลกัมพูชา (Cambodia Academy of Digital Technology)

## ดูเพิ่ม
* การสื่อสารในประเทศกัมพูชา
* รัฐบาลกัมพูชา

## อ้างอิง

## แหล่งข้อมูลอื่น
* Ministry of Posts and Telecommunications 
* Telecom Cambodia

หมวดหมู่:การสื่อสารในประเทศกัมพูชา
ไปรษณีย์และโทรคมนาคม
กัมพูชา
หมวดหมู่:พนมเปญ
ถนนพระมุนีวงศ์

thumb|right|200px|อาคารริมถนนพระมุนีวงศ์

**ถนนพระมุนีวงศ์** หรือ **พระมุนีวงศ์บูเลอวาร์ด** () เป็นบูเลอวาร์ดและถนนสายหลักใจกลางกรุงพนมเปญ เมืองหลวงของประเทศกัมพูชา 

ถนนสายนี้ได้รับการตั้งชื่อตามพระบาทสมเด็จพระสีสุวัตถิ์ มุนีวงศ์แห่งกัมพูชา ถนนส่วนใหญ่ในกรุงพนมเปญมีหมายเลขแทนชื่อ และถนนมณีวงศ์ยังเป็นที่รู้จักในชื่อ **ถนน 93** ถนนสายนี้ตัดผ่านถนนพระสีหนุใกล้ใจกลางเมือง 

## เส้นทาง
ถนนพระมุนีวงศ์ ทอดยาวข้ามเมืองจากเหนือจรดใต้

ถนนสายหลักสายเหนือ-ใต้สายอื่นที่อยู่ใจกลางเมืองคือถนนพระนโรดม ถนนพระมุนีวงศ์ทอดขนานไปกับถนนพระนโรดมเป็นระยะทาง 800 เมตร ตลอดความยาว อย่างไรก็ตาม ถนนสายหลักสองสายนี้มาบรรจบกันที่วงเวียนใกล้สะพานมุนีวงศ์ ที่ข้ามแม่น้ำบาสักในส่วนทางตอนใต้ของเมืองในที่สุด

โรงแรมพนมเปญและธนาคารพนมเปญพาณิชย์ตั้งอยู่บนถนนเส้นนี้เช่นเดียวกัน

## ระเบียงภาพ

ไฟล์:Aerial_View_of_Kbal_Thnol_Overpass_Area.jpg|จุดเริ่มต้นของถนนที่สะพานข้ามแยกขบัลธนอล สะพานมุนีวงศ์
ไฟล์:Preah Monivong Boulevard from Bokor Traffic Light.jpg|มุมมองทางอากาศของถนนพระมุนีวงศ์ จากสัญญาณไฟจราจรโบกอร์
ไฟล์:Aerial_View_of_Preah_Monivong_Boulevard_at_Central_Market_Area.jpg|มุมมองทางอากาศของถนนพระมุนีวงศ์ ที่บริเวณตลาดกลาง
ไฟล์:Aerial_View_of_Preah_Monivong_Boulevard_(North_to_South)_at_Central_Market_Area.jpg|มุมมองทางอากาศของถนนพระมุนีวงศ์ (เหนือสู่ใต้) ที่บริเวณตลาดกลาง
ไฟล์:Preah Monivong Boulevard Near Calmette Hospital.jpg|ถนนพระมุนีวงศ์  ใกล้โรงพยาบาลคัลเมตต์


## อ้างอิง

มุนีวงศ์
หมวดหมู่:การขนส่งในพนมเปญ
หมวดหมู่:บูเลอวาร์ด
Estola retrospinosa

***Estola retrospinosa*** เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1940 ถือเป็นแมลงที่เป็นที่รู้จักจากเปรูและเวเนซุเอลา

## อ้างอิง
Estola porcula

***Estola porcula*** เป็นชนิดของด้วงในวงศ์ Cerambycidae ที่ได้รับการบรรยายโดย Bates ใน ค.ศ. 1866 ถือเป็นแมลงที่เป็นที่รู้จักจากบราซิลและเฟรนช์เกียนา

## อ้างอิง
อาชีเรอาเล

**อาชีเรอาเล** (;   เรียกสั้น ๆ  แบบท้องถิ่นว่า *Jaci* หรือ *Aci)* เป็นเมืองชายฝั่งทะเลและเทศบาลทางทิศตะวันออกเฉียงเหนือของมหานครกาตาเนียของซิซิลี ทางตอนใต้ของประเทศอิตาลี บริเวณเชิงเขาเอตนา บนชายฝั่งทะเลไอโอเนียน เป็นที่ตั้งของโบสถ์หลายแห่ง รวมถึงมหาวิหารเซนต์ปีเตอร์ซึ่งมีลักษณะสถาปัตยกรรมฟื้นฟูกอทิก มหาวิหารเซนต์เซบัสเตียโนในแบบบารอกซิซิลี และมหาวิหารอาชีเรอาเล ในศตวรรษที่ 17 และยังมีเซมินารีสำหรับฝึกอบรมบาทหลวงอีกด้วย อาชีเรอาเลยังมีชื่อเสียงในด้านศิลปะและภาพวาด มีสถาบันการศึกษาที่เก่าแก่ที่สุดในซิซิลีชื่อ อักกาเดมีอาดีแชนเซเลตเตเรเอเบลเลอาร์ติเดลยีเซลันติเอเดย์ดาฟนีชี (Accademia di scienze, lettere e belle arti degli Zelanti e dei Dafnici) ตั้งอยู่ที่นี่

## อ้างอิง

หมวดหมู่:เมืองในแคว้นซิซิลี
อูตาชิไน

**อูตาชิไน** () เป็นนครที่ตั้งอยู่ทางตอนกลางของฮกไกโด (ภูมิภาคโดโอ) ประเทศญี่ปุ่น อยู่ภายใต้การปกครองของกิ่งจังหวัดโซราจิ เป็นนครที่มีจำนวนประชากรน้อยที่สุดในประเทศญี่ปุ่น

## ประวัติศาสตร์
thumb|left|ศาลาว่าการนครอูตาชิไน

อูตาชิไนเคยเป็นเมืองเหมืองถ่านหินที่รุ่งเรืองในอดีต แต่โชคชะตาได้พลิกผันหลังจากการปิดเหมืองถ่านหิน จำนวนประชากรของเมืองเคยพุ่งสูงถึง 46,000 คนใน ค.ศ. 1948 และลดลงอย่างต่อเนื่องในทุกปีนับแต่นั้นเป็นต้นมา

ความพยายามในการเปลี่ยนภาพลักษณ์ของอูตาชิไนจากเมืองเหมืองถ่านหินสู่แหล่งท่องเที่ยวบนภูเขาให้ผลลัพธ์ที่หลากหลาย ทางเมืองได้เลือกธีมสวิตเซอร์แลนด์เป็นแนวทางในการส่งเสริมการท่องเที่ยว โดยมีการก่อสร้างอาคารใหม่หลายแห่งในสไตล์แชเลต์ของสวิส ลานสกีขนาดกลางชื่อคาโมอิดาเกะได้รับความนิยมจากคนในท้องถิ่นและมักใช้จัดการแข่งขันสกีบ่อยครั้ง ส่วนรีสอร์ตน้ำพุร้อนชื่อทีโรล ซึ่งตั้งชื่อตามรัฐทีโรลในประเทศออสเตรีย ก็มีชื่อเสียงทั่วฮกไกโดในเรื่องคุณภาพของน้ำ อย่างไรก็ตาม แม้จะมีโครงการพัฒนาใหม่เหล่านี้ เมืองอูตาชิไนก็ยังคงเผชิญปัญหาจำนวนประชากรลดลงและเศรษฐกิจซบเซา โรงเรียนมัธยมปลายประจำเมืองได้ปิดทำการใน ค.ศ. 2007 นักเรียนจึงต้องเดินทางไปเรียนในเมืองซูนางาวะ อากาบิระ หรือทากิกาวะแทน

### ลำดับเหตุการณ์
* ค.ศ. 1890 - เปิดเหมืองถ่านหินโซราจิ จุดกำเนิดของอูตาชิไน
* ค.ศ. 1897 - หมู่บ้านอูตาชิไนแยกตัวจากหมู่บ้านนาเอะ (ปัจจุบันคือนครซูนางาวะ)
* ค.ศ. 1900 - หมู่บ้านอาชิเบ็ตสึแยกตัวออกจากหมู่บ้านอูตาชิไน
* ค.ศ. 1906 - หมู่บ้านอูตาชิไนได้รับการยกระดับเป็นเทศบาลชั้นสอง
* ค.ศ. 1919 - หมู่บ้านอูตาชิไนได้รับการยกระดับเป็นเทศบาลชั้นหนึ่ง
* ค.ศ. 1922 - หมู่บ้านอากาบิระแยกตัวออกจากหมู่บ้านอูตาชิไน
* ค.ศ. 1940 - หมู่บ้านอูตาชิไนได้รับการยกฐานะเป็นเมืองอูตาชิไน
* ค.ศ. 1949 - ส่วนหนึ่งของเมืองแยกตัวไปเป็นเมืองคามิซูนางาวะ
* 1 กรกฎาคม ค.ศ. 1958 - เมืองอูตาชิไนได้รับการยกฐานะเป็นนครอูตาชิไนดังเช่นสถานะปัจจุบัน
* ค.ศ. 1971 - บริษัทซูมิโตโมะปิดเหมืองอูตาชิไน
* ค.ศ. 1988 - ปิดเหมืองคามิอูตาชิไน
* ค.ศ. 1995 - ปิดเหมืองโซราจิ
* ค.ศ. 2003 - มีการจัดตั้งการประชุมควบรวมเทศบาลในพื้นที่โซราจิตอนกลาง
* ค.ศ. 2004 - การประชุมควบรวมเทศบาลยุติลง

## ภูมิศาสตร์
thumb|left|ภาพถ่ายทางอากาศบริเวณใจกลางเมืองอูตาชิไน ถ่ายเมื่อวันที่ 21 มิถุนายน ค.ศ. 2015

นครอูตาชิไนตั้งอยู่บริเวณกึ่งกลางของกิ่งจังหวัดโซราจิ มีเทือกเขายูบาริทอดผ่าน และมีเขาคาโมอิ ซึ่งเป็นยอดเขาสัญลักษณ์ประจำเมืองตั้งอยู่ทางทิศตะวันตก มีแม่น้ำเพ็งเกอูตาชูไน () ซึ่งเป็นสาขาของแม่น้ำอิชิการิ ไหลผ่านใจกลางเมือง ก่อให้เกิดหุบเขากว้าง พื้นที่ของเมืองส่วนใหญ่เป็นภูเขาและป่าไม้ โดยมีพรมแดนทางทิศตะวันออกติดกับนครอาชิเบ็ตสึ ทางทิศตะวันตกติดกับนครซูนางาวะ ทางทิศใต้ติดกับเมืองคามิซูนางาวะซึ่งอยู่ในอำเภอโซราจิ และทิศเหนือติดกับนครอากาบิระ

### ที่มาของชื่อ
ชื่อ "อูตาชิไน" มาจากภาษาไอนุ *ota-us-nay* () ซึ่งแปลว่า "แม่น้ำที่เชื่อมต่อกับหาดทราย"

## สถิติประชากร
เมื่อวันที่ 30 เมษายน ค.ศ. 2025 นครอูตาชิไนมีจำนวนประชากร 2,545 คน มีความหนาแน่นประชากร 45.5 คนต่อตารางกิโลเมตร ขนาดพื้นที่รวมของเมืองคือ 55.95 ตารางกิโลเมตร จำนวนประชากรของเมืองลดลงอย่างรวดเร็วต่อเนื่องมาตลอดกว่า 80 ปีที่ผ่านมา

## วัฒนธรรม
### มาสคอต
มาสคอตประจำเมืองอูตาชิไนชื่อว่า "โฮรุนคุง" () เปิดตัวใน ค.ศ. 1998 เป็นแกะที่ถือเครื่องดนตรีแอลป์ฮอร์น เดินทางมาจากประเทศสวิตเซอร์แลนด์เพื่อมาอาศัยอยู่ในญี่ปุ่น

## อ้างอิง

## แหล่งข้อมูลอื่น
* 
*  

หมวดหมู่:นครในจังหวัดฮกไกโด
หมวดหมู่:กิ่งจังหวัดโซราจิ
ติฏวาน

**ติฏวาน** หรือ **ตัฏวาน** (,  หรือ ; ) เป็นนครทางตอนเหนือของประเทศโมร็อกโก ตั้งอยู่บริเวณหุบเขามัรตีล และเป็นหนึ่งในสองท่าเรือหลักของประเทศโมร็อกโกในทะเลเมดิเตอร์เรเนียน ห่างจากช่องแคบยิบรอลตาร์ไปทางใต้ไม่กี่ไมล์ และมีระยะห่างประมาณ  ทางทิศตะวันออกเฉียงใต้ของแทนเจียร์ จากสำมะโนประชากรของโมร็อกโกปี 2014 เมืองนี้มีประชากร 380,787 คน 

## อ้างอิง

หมวดหมู่:เมืองในประเทศโมร็อกโก
หมวดหมู่:แหล่งมรดกโลกในประเทศโมร็อกโก
ถนนพระสีหนุ

**ถนนพระสีหนุ** หรือ **พระสีหนุบูเลอวาร์ด** () เป็นบูเลอวาร์ดและถนนสายหลักใจกลางกรุงพนมเปญ เมืองหลวงของประเทศกัมพูชา ถนนสายนี้ทอดยาวตัดผ่านตัวเมืองในทิศทางตะวันออก-ตะวันตก ตั้งชื่อเพื่อเป็นเกียรติแก่พระบาทสมเด็จพระนโรดม สีหนุ ผู้ล่วงลับ ซึ่งเป็นหนึ่งในพระมหากษัตริย์ที่ยิ่งใหญ่ที่สุดของประเทศ 

## เส้นทาง
ถนนนั้นข้ามผ่านถนนพระนโรดมไปทางทิศตะวันออก–ตะวันตกที่วิมานเอกราชและใกล้กับวัดลังกา และถนนสมเด็จฮุนเซน 

วัดโมหะมอนเตรย์ตั้งอยู่บนถนนเส้นนี้ในพื้นที่ทางตะวันตกของเมือง ซูเปอร์มาร์เก็ตลัคกี้ตั้งอยู่ห่างจากถนนพระมุนีวงศ์ไปประมาณ  โดยตัดกับถนนพระมุนีวงศ์ซึ่งทอดผ่านเมืองทั้งหมดในแนวทิศทางเหนือ-ใต้ใจกลางเมือง ถนนเส้นนี้ล้อมรอบวิมานเอกราช ซึ่งตั้งอยู่ทางใต้ของสถานทูตเกาหลีเหนือ

## อ้างอิง

สีหนุ
หมวดหมู่:การขนส่งในพนมเปญ
หมวดหมู่:บูเลอวาร์ด
ถนนเหมาเจ๋อตง

**ถนนเหมาเจ๋อตง** หรือ **เมาเซตุง** (, *มหาวิถีเมาเสทุง*) เรียกอีกอย่างว่า **ถนน 245** (, ) หรือ **ถนนอิสระ** (, ) เป็นบูเลอวาร์ดและถนนสายหลักใจกลางกรุงพนมเปญ เมืองหลวงของประเทศกัมพูชา 

## เส้นทาง
ถนนเหมาเจ๋อตง เชื่อมต่อถนนพระนโรดมที่สัญญาณไฟจราจรจ็อมการ์มนทางทิศตะวันออก และสิ้นสุดที่ทางยกระดับ 10 มกรา ถนนสหพันธรัฐรัสเซีย ได้รับการตั้งชื่อเพื่อเป็นเกียรติแก่ เหมา เจ๋อตง อดีตประธานพรรคคอมมิวนิสต์จีน

## อ้างอิง

เหมาเจ๋อตง
หมวดหมู่:การขนส่งในพนมเปญ
หมวดหมู่:บูเลอวาร์ด
น่านน้ำภายใน

thumb|400px|right|อาณาเขตทางทะเลตามกฎหมายระหว่างประเทศ
ตามอนุสัญญาสหประชาชาติว่าด้วยกฎหมายทะเล **น่านน้ำภายใน** (internal waters) ของรัฐชายฝั่ง หมายถึงอาณาบริเวณที่อยู่ภายในเส้นฐานซึ่งใช้วัดทะเลอาณาเขต และอยู่ฝั่งที่หันเข้าสู่แผ่นดิน แต่ยกเว้นในกรณีของรัฐหมู่เกาะ นอกจากนี้ พื้นที่น่านน้ำภายในที่ว่านี้ครอบคลุมถึงเส้นทางน้ำ เช่น แม่น้ำลำคลอง ตลอดจนพื้นที่น้ำภายในอ่าวขนาดเล็ก

รัฐชายฝั่งมีอธิปไตยอย่างสมบูรณ์เหนือเขตน่านน้ำภายใน แบบเดียวกับที่มีเหนือแผ่นดิน รัฐชายฝั่งมีสิทธิในการออกกฎหมาย ควบคุมการใช้ประโยชน์ และใช้ทรัพยากรในเขตน้ำนั้นอย่างเสรี โดยทั่วไป หากไม่มีข้อตกลงระหว่างประเทศที่ระบุไว้เป็นอย่างอื่น เรือต่างชาติจะไม่มีสิทธิผ่านน่านน้ำภายใน และการที่ไม่มีสิทธิการผ่านโดยสุจริต (innocent passage) นี้เองถือเป็นความแตกต่างข้อใหญ่ระหว่างน่านน้ำภายในกับทะเลอาณาเขต

300px|thumb|เส้นฐานหมู่เกาะของประเทศฟิลิปปินส์
สำหรับรัฐหมู่เกาะ น่านน้ำภายในของรัฐหมู่เกาะจะเรียกว่า "น่านน้ำหมู่เกาะ" (archipelagic waters) หมายถึงอาณาบริเวณที่อยู่ภายในเส้นฐานหมู่เกาะ อย่างไรก็ตาม รัฐหมู่เกาะต้องให้สิทธิการผ่านโดยสุจริตต่อเรือทุกสัญชาติ และสามารถระงับสิทธิดังกล่าวชั่วคราวต่อเรือทุกสัญชาติ ในกรณีเพื่อคุ้มครองความมั่นคง

เมื่อเรือต่างชาติได้รับอนุญาตให้เข้าสู่น่านน้ำภายในของรัฐใดก็ตาม เรือดังกล่าวจะอยู่ในบังคับทางกฎหมายของรัฐชายฝั่งแห่งนั้น แต่ลูกเรือและผู้โดยสารบนเรือยังอยู่ในบังคับทางกฎหมายของรัฐเจ้าของธง (ซึ่งเป็นประเทศที่เรือได้ขึ้นทะเบียนเอาไว้) อำนาจบังคับของรัฐเจ้าของธงจะครอบคลุมในด้านกฎหมายแรงงาน รวมถึงอาชญากรรมที่เกิดขึ้นบนลำเรือ แม้ในขณะที่เรือเทียบท่าอยู่ในท่าเรือต่างชาติ แต่ความผิดที่เกิดขึ้นบนบกในบริเวณท่าเรือ รวมถึงความผิดที่ลูกเรือของเรือต่างชาติได้กระทำในพื้นที่ดังกล่าวจะอยู่ภายใต้เขตอำนาจศาลของรัฐชายฝั่ง

## อ้างอิง

หมวดหมู่:กฎหมายทะเล
หมวดหมู่:กฎหมายระหว่างประเทศ
หมวดหมู่:อุทกศาสตร์
การผ่านโดยสุจริต

**การผ่านโดยสุจริต** (innocent passage) เป็นแนวคิดในกฎหมายทะเลที่อนุญาตให้เรือเดินทะเลสามารถแล่นผ่านทะเลอาณาเขต (รวมถึงน่านน้ำภายในบางแห่งที่ได้รับสิทธิไว้ก่อนตามกฎหมายเดิม) ของรัฐอื่นโดยต้องอยู่ภายใต้ข้อจำกัดบางประการ ในข้อ 19 แห่งอนุสัญญาสหประชาชาติว่าด้วยกฎหมายทะเล ระบุไว้ดังนี้

# การผ่านจะสุจริตตราบเท่าที่ไม่เป็นการเสือมเสียต่อสันติภาพ ความสงบเรียบร้อย หรือความมั่นคงของรัฐชายฝั่ง การผ่านเช่นว่านั้นจะต้องกระทำโดยสอดคล้องกับอนุสัญญานี้ และหลักเกณฑ์อื่น ๆ ของกฎหมายระหว่างประเทศ
# การผ่านของเรือต่างชาติจะถือว่าเป็นการเสื่อมเสียต่อสันติภาพ ความสงบเรียบร้อย หรือความมั่นคงของรัฐชายฝั่ง ถ้าเรือต่างชาตินั้นกระทำการใด ๆ ดังต่อไปนี้ในทะเลอาณาเขต
#:(a) การคุกคาม หรือการใช้กำลังต่ออธิปไตย บูรณภาพแห่งดินแดน หรือเอกราชทางการเมืองของรัฐชายฝั่ง หรือโดยลักษณะอื่นใดที่เป็นการละเมิดหลักกฎหมายระหว่างประเทศที่ปรากฏในกฎบัตรสหประชาชาติ
#:(b) การฝึกหรือการซ้อมไม่ว่าด้วยอาวุธชนิดใด ๆ
#:(c) การกระทำการที่มุ่งรวบรวมข้อสนเทศที่เป็นการเสื่อมเสียต่อการป้องกันหรือความมั่นคงของรัฐชายฝั่ง
#:(d) การกระทำการโฆษณาชวนเชื่อที่มุ่งกระทบการป้องกัน หรือความมั่นคงของรัฐชายฝั่ง
#:(e) การส่งอากาศยานขึ้นสู่อากาศ การให้อากาศยานลงสู่พื้น หรือการนำอากาศยานขึ้นมาบนเรือ
#:(f) การส่งกลอุปกรณ์ทางทหารขึ้นสู่อากาศ การให้กลอุปกรณ์ทางทหารลงสู่พื้น หรือการนำกลอุปกรณ์ทางทหารขึ้นมาบนเรือ
#:(g) การขนโภคภัณฑ์ เงินตรา หรือบุคคล ลงเรือหรือขึ้นจากเรือ ที่เป็นการขัดต่อกฎหมายและข้อบังคับต่าง ๆ ทางศุลกากร การคลัง การเข้าเมือง หรือการสุขาภิบาลของรัฐชายฝั่ง
#:(h) การกระทำโดยเจตนาและก่อให้เกิดภาวะมลพิษอย่างร้ายแรงอันเป็นการขัดต่ออนุสัญญานี้
#:(i) การทำกิจกรรมการประมง
#:(j) การดำเนินกิจกรรมวิจัยหรือสำรวจ
#:(k) การกระทำที่มุ่งแทรกแซงระบบการสื่อสารหรือสิ่งอำนวยความสะดวกหรือสิ่งติดตั้งอื่นใดของรัฐชายฝั่ง
#:(l) กิจกรรมอื่นใดซึ่งไม่เกี่ยวข้องโดยตรงกับการผ่าน

## อ้างอิง

หมวดหมู่:กฎหมายทะเล
ถนนสหพันธรัฐรัสเซีย

**ถนนสหพันธรัฐรัสเซีย** หรือ **สหพันธรัฐรัสเซียบูเลอวาร์ด** () เรียกอีกอย่างว่า **ถนน 110** เป็นบูเลอวาร์ดและถนนสายหลักใจกลางกรุงพนมเปญ เมืองหลวงของประเทศกัมพูชา 

## เส้นทาง
ถนนสหพันธรัฐรัสเซีย เป็นส่วนหนึ่งของทางหลวงหมายเลข 3 ข้ามเมืองจากตะวันออกไปตะวันตก เป็นชื่อของสหพันธรัฐรัสเซียในประวัติศาสตร์ของคริสต์ศตวรรษที่ 20****

ถนนสหพันธรัฐรัสเซีย ยาวประมาณ  มี 4 ช่องจราจร (2 ช่องจราจรต่อทิศทาง) ไปตามถนนสายหลักที่มีการจราจรแบบกึ่งกลางและอีกฝั่งของถนน มีจุดเริ่มต้นที่กลางเมือง จากทางแยกที่ถนนพระมุนีวงศ์ ไม่ไกลจากวัดพนม สามารถเข้าได้ทางอีกฝั่งของใจกลางเมืองที่ท่าอากาศยานนานาชาติพนมเปญ สิ้นสุดเส้นทางที่ทางหลวงหมายเลข 3 และมุ่งหน้าไปยังทางหลวงหมายเลข 4 ที่มุ่งหน้าไปยังพระสีหนุ

## ทางยกระดับ 7 มกรา
ทางยกระดับ 7 มกรา เป็นทางยกระดับที่ทอดข้ามถนนสหพันธรัฐรัสเซีย ข้ามถนนโยธาพลเขมรารักษ์ภูมินทร์ (ถนน 271) ที่พลุกพล่าน การก่อสร้างทางยกระดับความยาว 345 เมตร เริ่มต้นในเดือนธันวาคม พ.ศ. 2553 และแล้วเสร็จในเดือนมกราคม พ.ศ. 2555 โดยมีค่าใช้จ่ายรวม 8.7 ล้านดอลลาร์สหรัฐ  ทางยกระดับ 7 มกราเป็นทางยกระดับสายที่สองที่สร้างขึ้นในกรุงพนมเปญ

## ทางหลวงแห่งชาติ
ถนนสายสหพันธรัฐรัสเซียเชื่อมต่อทางหลวงหมายเลข 1 (ถนนพระมุนีวงศ์) และทางหลวงหมายเลข 4 โดยตรง

## อ้างอิง

สหพันธรัฐรัสเซีย
หมวดหมู่:การขนส่งในพนมเปญ
หมวดหมู่:บูเลอวาร์ด
ซูซะฮ์

**ซูซะฮ์** (-) เป็นนครในประเทศตูนิเซีย ซึ่งเป็นเมืองหลักของเขตผู้ว่าการซูซะฮ์  ตั้งอยู่ทางใต้ราว 140 กิโลเมตร (87 ไมล์)  จากเมืองหลวงของประเทศ กรุงตูนิส เมืองนี้มีประชากร 271,428 คน (2014) เมืองซูซะฮ์ตั้งอยู่ทางตอนกลาง-ตะวันออกของประเทศ ริมอ่าวฮัมมาเมต ซึ่งเป็นส่วนหนึ่งของทะเลเมดิเตอร์เรเนียน เศรษฐกิจของเมืองขึ้นอยู่กับอุปกรณ์การขนส่ง อาหารแปรรูป น้ำมันมะกอก สิ่งทอ และการท่องเที่ยว เมืองยังเป็นที่ตั้งของมหาวิทยาลัยซูซะฮ์ 

## อ้างอิง

หมวดหมู่:เมืองในประเทศตูนิเซีย
หมวดหมู่:แหล่งมรดกโลกในประเทศตูนิเซีย
ไฮมาร์ส

**ไฮมาร์ส** (HIMARS) หรือชื่อเต็มคือ **ระบบจรวดปืนใหญ่คล่องตัวสูง M142** (M142 High Mobility Artillery Rocket System) เป็นเครื่องยิงจรวดหลายลำกล้องซึ่งพัฒนาขึ้นในปลายทศวรรษที่ 1990 เพื่อใช้งานในกองทัพบกสหรัฐ นอกจากเป็นเครื่องยิงจรวด ไฮมาร์สยังสามารถใช้งานในบทบาทปืนใหญ่อัตตาจรได้อีกด้วย

ไฮมาร์สถูกติดตั้งบนกลุ่มรถบรรทุกทางยุทธวิธีขนาดห้าตันตามมาตรฐานของสหรัฐ ทำให้สามารถมีความคล่องตัวสูงทั้งทางถนนและทางลูกรัง ไฮมาร์สยังสามารถถูกขนส่งได้ด้วยเครื่องบินลำเลียงทางทหาร เช่น C-130 Hercules, C-17 Globemaster III และ C-5 Galaxy ทำให้สามารถส่งกำลังเข้าพื้นที่ปฏิบัติการในเวลาอันสั้น และเคลื่อนย้ายได้ทันทีหลังการยิง ลดความเสี่ยงจากการถูกโจมตีตอบโต้ 

320px|thumb|ไฮมาร์สขณะโหลดเข้าเครื่องบิน C-130
ไฮมาร์สมีแท่นยิงจรวดหนึ่งแท่น สามารถบรรจุจรวด GMLRS จำนวน 6 ลูก หรือจรวด ATACMS จำนวน 1 ลูกขึ้นอยู่กับภารกิจ โดยจรวด GMLRS มีระยะยิงประมาณ 70–85 กิโลเมตร ขณะที่จรวด ATACMS มีระยะยิงไกลถึง 300 กิโลเมตร (และรุ่นใหม่อาจถึง 500 กิโลเมตร) จรวดถูกนำวิถีด้วย GPS และ Inertial Navigation ทำให้ไฮมาร์สกลายเป็นอาวุธที่สามารถทำลายเป้าหมายสำคัญ

ไฮมาร์สเคยถูกใช้งานจริงในสงครามหลายครั้ง ได้แก่ สงครามอิรัก (2005–2011), สงครามในอัฟกานิสถาน (2007–2021), สงครามกลางเมืองซีเรีย (2016–2018) และสงครามรัสเซีย-ยูเครน (2022-ปัจจุบัน)
## ผู้ใช้งาน
* มีจำนวน 8 ระบบ (จากคำสั่งซื้อรวม 42 ระบบ) สหรัฐขายให้อีก 48 ระบบ
* มีจำนวน 6 ระบบ
* มีจำนวน 12 ระบบ
* มีจำนวน 20 ระบบ
* มีจำนวน 54 ระบบ
* มีจำนวน 24 ระบบ
* มีจำนวน 29 ระบบ และมีแผนที่จะซื้อ 100 คันอีก
* มีจำนวน 36 ระบบ (เดิมมี 40 ระบบ) ถูกทำลาย 4
* มีจำนวน 32 ระบบ
* มีจำนวน 368 ระบบ (มกราคม 2025)
## อ้างอิง

หมวดหมู่:เครื่องยิงจรวดหลายลำกล้อง
หมวดหมู่:ปืนใหญ่อัตตาจรสหรัฐ
บะอ์ละบักก์

**บะอ์ละบักก์** (; ) เป็นนครที่ตั้งอยู่ทางทิศตะวันออกของแม่น้ำอัลลีฏอนี ในประเทศเลบานอน มีระยะทางประมาณ  ทางตะวันออกเฉียงเหนือของกรุงเบรุต ในปี 1998 เมืองนี้มีประชากร 82,608 คน ประชากรส่วนใหญ่ประกอบด้วยชาวมุสลิมชีอะฮ์ รองลงมาคือ ชาวมุสลิมนิกายซุนนีและคริสเตียน ในปี 2017 ยังมีผู้ลี้ภัยชาวซีเรียจำนวนมากด้วย

## อ้างอิง

หมวดหมู่:เมืองในประเทศเลบานอน
บูโลญ-บีย็องกูร์

**บูโลญ-บีย็องกูร์** (; ; มักเรียกกันทั่วไปว่า **บูโลญ** เป็นเทศบาลที่มีความมั่งคั่งและมีชื่อเสียงในเขตชานเมืองทางตะวันตกของกรุงปารีส ประเทศฝรั่งเศส ตั้งอยู่ห่างจากกรุงปารีสไปทางทิศตะวันตก  จากใจกลางเมืองปารีส อยู่ในพื้นที่จังหวัดโอดแซน 

บูโลญ-บีย็องกูร์เป็นหนึ่งในเขตที่ร่ำรวยที่สุดในเขตปารีสและในฝรั่งเศส เดิมเคยเป็นแหล่งอุตสาหกรรมสำคัญ ซึ่งได้รับการปรับปรุงใหม่ให้กลายเป็นแหล่งบริการทางธุรกิจที่ประสบความสำเร็จ และปัจจุบันเป็นที่ตั้งของบริษัทสื่อสารรายใหญ่ซึ่งมีสำนักงานใหญ่ตั้งอยู่ในย่านธุรกิจกลางที่ชื่อ วาลเดอแซน (Val de Seine)

## อ้างอิง

หมวดหมู่:เมืองในประเทศฝรั่งเศส
รัฐชายฝั่งทะเล

**รัฐชายฝั่งทะเล** () เป็นคำศัพท์ที่พบในกฎหมายทะเล แม้ว่าคำนี้จะถูกใช้กันอย่างแพร่หลายในเอกสารทางกฎหมาย รวมถึงอนุสัญญาสหประชาชาติว่าด้วยกฎหมายทะเล (UNCLOS) แต่ก็ยังไม่มีคำจำกัดความที่ชัดเจน “แนวคิดหลัก” ของรัฐชายฝั่งทะเลคือการมีชายฝั่งที่ติดกับทะเลเปิด และการประกาศอธิปไตยหรืออำนาจศาลในพื้นที่ทะเลที่ติดกับชายฝั่งดังกล่าว ตัวอย่างของรัฐชายฝั่งทะเล ได้แก่ นอร์เวย์, แคนาดา, และชิลี เชอร์ชิลล์ระบุว่ามีรัฐชายฝั่งทะเลทั้งหมด 150 แห่ง (โดยพิจารณานิยามจากVirginia Commentary ที่ว่า “รัฐซึ่งวัดความกว้างของทะเลอาณาเขตจากแนวชายฝั่งหรือเส้นฐาน” ซึ่งเขาเห็นว่าเป็นนิยามที่ “แคบเกินไป”)

ผลประโยชน์ของรัฐชายฝั่งทะเลอาจขัดแย้งกับรัฐชาติมหาสมุทร (รัฐที่พึ่งพาเส้นทางการค้าทางทะเลเป็นอย่างมาก) ตัวอย่างเช่น ในประเด็นมลพิษทางทะเล รัฐชายฝั่งทะเลมักต้องการปกป้องชายฝั่งและน่านน้ำของตน ขณะที่รัฐชาติมหาสมุทรกังวลว่ากฎระเบียบป้องกันเหล่านี้จะเป็นอุปสรรคต่อเสรีภาพในการเดินเรือ หลายประเทศมีทั้งผลประโยชน์ในฐานะรัฐชายฝั่งทะเลและชาติมหาสมุทร ดังนั้น กลุ่มรัฐชายฝั่งทะเลและกลุ่มชาติมหาสมุทรจึงมีความทับซ้อนกันอย่างมาก

รัฐชายฝั่งทะเลมีเขตอำนาจศาลเหนือพื้นที่ทะเลต่าง ๆ ได้แก่ น่านน้ำภายใน ทะเลอาณาเขตซึ่งรวมถึงช่องแคบนานาชาติ (จำกัดโดยหลักการการผ่านทางอย่างต่อเนื่อง), น่านน้ำหมู่เกาะ, เขตต่อเนื่อง, เขตเศรษฐกิจจำเพาะ และไหล่ทวีป อำนาจศาลของรัฐเหล่านี้ครอบคลุมตามแต่ละพื้นที่ ได้แก่ การเดินเรือ, การประมง, การขุดแร่จากพื้นทะเล, ภาษีและศุลกากร, การตรวจคนเข้าเมือง, การวิจัย (รวมถึงโบราณคดี) และการคุ้มครองสิ่งแวดล้อม นอกจากนี้ยังครอบคลุมถึงเรือและอากาศยานที่บินผ่าน รวมถึงผู้โดยสารบนพาหนะดังกล่าว โครงสร้างที่สร้างขึ้นในทะเล และผู้ที่อาศัยอยู่ในโครงสร้างเหล่านั้นด้วย

บอร์เรเซน แม้จะยอมรับว่า UNCLOS ใช้คำว่า "รัฐชายฝั่งทะเล" สำหรับรัฐใด ๆ ที่มีทะเลอาณาเขต แต่เขาเสนอให้จำกัดขอบเขตของคำนี้โดยไม่นับรวมรัฐที่มีกองทัพเรือที่มีขีดความสามารถระดับโลก หรือที่เรียกว่า "อำนาจทางทะเล"

## อ้างอิง

## แหล่งที่มา
* 
* 
* 

หมวดหมู่:กฎหมายทะเล
หมวดหมู่:กฎหมายระหว่างประเทศ
หมวดหมู่:แนวคิดทางกฎหมาย
ชาติทางทะเล

**ชาติทางทะเล** () คือรัฐใด ๆ ที่มีพรมแดนติดทะเลและพึ่งพาทะเลในการดำเนินกิจกรรมของรัฐเป็นส่วนใหญ่ เช่น การพาณิชย์และการขนส่ง, สงคราม, การกำหนดอาณาเขตทางทะเล หรือกิจกรรมทางทะเลใด ๆ ก็ตาม (หมายถึงกิจกรรมที่ใช้ทะเลในการส่งผ่านหรือสร้างผลลัพธ์บางประการ)

ในอดีต คำนี้เคยใช้เพื่ออ้างถึงรัฐทะเลาธิปไตย (thalassocracy) เช่น คาร์เธจ และฟินิเชีย แต่ในช่วงยุคกลาง คำนี้เริ่มถูกใช้กับสาธารณรัฐทางทะเลมากขึ้น ได้แก่ เวนิส, ปิซา, เจนัว, อามัลฟี, เกเอตา, อันโคนา และราคูซา

ผลประโยชน์ของชาติทางทะเลในยุคปัจจุบันอาจขัดแย้งกับรัฐชายฝั่งทะเลที่ไม่ได้พึ่งพาเส้นทางการค้าทางทะเลอย่างมีนัยสำคัญ ตัวอย่างเช่น ในประเด็นมลพิษทางทะเล รัฐชายฝั่งทะเลต้องการปกป้องชายฝั่งและน่านน้ำของตน ขณะที่ชาติมหาสมุทรกังวลว่ากฎระเบียบด้านการคุ้มครองสิ่งแวดล้อมจะจำกัดเสรีภาพในการเดินเรือ ประเทศจำนวนมากมีผลประโยชน์ทั้งในฐานะรัฐชายฝั่งทะเลและชาติมหาสมุทร ดังนั้น กลุ่มของรัฐชายฝั่งทะเลและกลุ่มของชาติมหาสมุทรจึงทับซ้อนกันอย่างมาก

## อ้างอิง

## บรรณานุกรม

หมวดหมู่:การขนส่งทางน้ำ
ถนนสมเด็จเดโชฮุนเซน

**ถนนสมเด็จเดโชฮุนเซน** หรือ **สมเด็จเดโชฮุนเซนบูเลอวาร์ด** () เรียกอีกอย่างว่า **ถนน 271** เป็นบูเลอวาร์ดและถนนนอกเมืองสายหลักในกรุงพนมเปญ เมืองหลวงของประเทศกัมพูชา ตั้งชื่อตาม ฮุน เซน อดีตนายกรัฐมนตรี เปิดใช้งานเมื่อวันที่ 3 เมษายน พ.ศ. 2560 

## เส้นทาง
ถนนสมเด็จเตโชฮุนเซนเริ่มต้นที่ชานเมืองทางใต้ของเมืองหลวงที่ทางแยกของ ถนน 271 และถนนพระมุนีวงศ์ ถนนสายนี้มีความสำคัญเนื่องจากทอดยาวไปทางใต้ผ่านพื้นที่ชุ่มน้ำของทะเลสาบ*บึงตุมปุน* * (**) * และทะเลสาบ*บึงเจิงเอก* * (**) * และทำหน้าที่เป็นทางเลี่ยงเมืองไปยังเทศบาลตาเขมา ถนนสายนี้จะสิ้นสุดที่ทางหลวงหมายเลข 2 (NH2) บนพรมแดนกับจังหวัดกันดาล รวมระทาง 

ถนนสมเด็จเตโชฮุนเซนมีความกว้างรวม  ประกอบด้วยถนนขนาด 8 ช่องจราจร (ทิศทางละ 4 ช่องจราจร) พร้อมไหล่ทางความกว้าง  สร้างโดย ฮุน เซน เริ่มก่อสร้างในปี พ.ศ. 2554 และใช้เวลา 6 ปี ด้วยต้นทุน 76 ล้านดอลลาร์สหรัฐ ถนนสายนี้ถือเป็นถนนที่กว้างที่สุดที่เปิดใช้งานในพนมเปญ และสร้างขึ้นเพื่อบรรเทาการจราจรบนทางหลวงหมายเลข 2 (NH2) ที่อยู่ใกล้เคียง ซึ่งในช่วงแรกได้รวมเข้ากับโครงสร้างเมืองของมหานคร

## ทางวิ่งฉุกเฉินเครื่องบิน
ฮุน เซน ได้ให้หน่วยงานที่เกี่ยวข้องไปศึกษาไว้ว่าถนนเส้นดังกล่าวมีศักยภาพในการเป็นทางวิ่งฉุกเฉินสำหรับอากาศยานของกองทัพ และเครื่องบินโดยสารหรือไม่ในวันประกอบพิธีเปิด เนื่องจากเส้นทางมีความกว้างมาก แต่ได้รับการโต้แย้งจากผู้เชี่ยวชาญว่าในทางปฏิบัติหากเปิดใช้งานเส้นทางนี้ บนถนนจะเต็มไปด้วยรถยนต์ซึ่งเป็นอุปสรรค์ต่อการลงจอด รวมถึงการเคลียร์ถนนสำหรับลงจอดอย่างสมบูรณ์อาจจะใช้เวลานานถึง 1-2 ชั่วโมง ซึ่งอากาศยานที่ต้องร่อนลงฉุกเฉินไม่มีเวลามากขนาดนั้น

## อ้างอิง

ฮุนเซน
หมวดหมู่:การขนส่งในพนมเปญ
หมวดหมู่:บูเลอวาร์ด
เจเนอรัล อิเล็กทริก จีอีเอนเอ็กซ์

thumb|เจเนอรัล อิเล็กทริก จีอีเอนเอ็กซ์ (GEnx)
**เจเนอรัล อิเล็กทริก จีอีเอนเอ็กซ์** **(GEnx) หรือ (เจเนอรัล อิเล็กทริก เน็กซ์เจเนอเรชัน)** เป็นเครื่องยนต์ไอพ่นเทอร์โบแฟนชนิดบายพาสสูง แบบแกนไหลตาม ที่มีโรเตอร์คู่ ซึ่งมีความก้าวหน้าทางเทคโนโลยี ผลิตโดยบริษัท จีอี แอโรสเปซ สำหรับใช้กับเครื่องบิน โบอิง 747-8 และ โบอิง 787 เครื่องยนต์ GEnx เข้ามาแทนที่รุ่น CF6 ในสายผลิตภัณฑ์ของ เจเนอรัล อิเล็กทริก

## การพัฒนา
thumb|GEnx ติดตั้งบนเครื่อง 747-8I ต้นแบบ
ในปี พ.ศ. 2547 เครื่องยนต์ GEnx และ Rolls-Royce Trent 1000 ได้รับการคัดเลือกโดยบริษัท โบอิง ภายหลังการเปรียบเทียบแข่งขันระหว่างผู้ผลิตเครื่องยนต์รายใหญ่ 3 ราย เครื่องยนต์ GEnx ได้นำเทคโนโลยีบางส่วนจากเครื่องยนต์ จีอี90 มาใช้ รวมถึงใบพัดพัดลมแบบคอมโพสิตที่ออกแบบให้โค้ง คอมเพรสเซอร์แรงดันสูง 10-สเตจ ที่เคยใช้ในรุ่นก่อนหน้า นอกจากนี้โครงครอบพัดลมของ GEnx ยังใช้วัสดุคอมโพสิต ซึ่งเป็นการต่อยอดเทคโนโลยีที่ทันสมัยในการลดน้ำหนักและเพิ่มความแข็งแรง

คาดว่าเครื่องยนต์จะมีแรงขับระหว่าง 53,000 ถึง 75,000 ปอนด์ หรือ 240 - 330 กิโลนิวตัน การทดสอบครั้งแรกเริ่มในปี พ.ศ. 2549 กำหนดเข้าสู่การใช้งานเดิมวางแผนไว้ปี พ.ศ. 2551 แต่ล่าช้าตามกำหนดการส่งมอบของโบอิง 787 โบอิงคาดการณ์ว่า GEnx จะประหยัดเชื้อเพลิงได้ถึง 20% และเงียบกว่าเครื่องยนต์เทอร์โบแฟนที่มีใช้งานอยู่ในปัจจุบันอย่างมีนัยสำคัญ

## การออกแบบ
thumb|ใบพัดพัดลมของเครื่องยนต์ GEnx-2B
GEnx เป็นเครื่องยนต์เทอร์โบแฟนรุ่นใหม่ที่ถูกพัฒนาต่อยอดจากรุ่น GE90 โดยเน้นประสิทธิภาพเชิงพลังงาน น้ำหนักเบา เสียงรบกวนต่ำ และต้นทุนการบำรุงรักษาที่ลดลงอย่างมีนัยสำคัญ สำหรับโบอิง 787 ใช้พัดลมขนาด 111.1 นิ้ว (282 ซม.) ขณะที่ในโบอิง 747-8 จะใช้พัดลมขนาดเล็กลงคือ 104.7 นิ้ว (266 ซม.) ทั้งนี้เพื่อให้เหมาะสมกับขนาดและการติดตั้งในตัวเครื่องบินแต่ละแบบเพื่อช่วยลดน้ำหนัก เครื่องยนต์รุ่นนี้ใช้ใบพัดพัดลมคอมโพสิตจำนวน 18 ใบ โครงพัดลมผลิตจากวัสดุคอมโพสิต ใบกังหันแรงดันต่ำขั้นที่ 6 และ 7 ผลิตจากไทเทเนียมอลูมิไนด์ ซึ่งมีน้ำหนักเบาและทนความร้อนได้สูง
ด้านประสิทธิภาพเชื้อเพลิงดีกว่ารุ่น CF6 ถึง 15% ซึ่งมาจากปัจจัยสำคัญ คือ อัตราส่วนบายพาส (Bypass Ratio) สูงถึง 9.0:1 อัตราส่วนความดันรวม (Overall Pressure Ratio) สูงถึง 58.1:1 ใช้คอมเพรสเซอร์แรงดันสูงแบบ 10 สเตจ และใบพัดพัดลมที่ใหญ่ขึ้นและมีรูปทรงอากาศพลศาสตร์ดีขึ้น ทำให้เสียงรบกวนลดลง
เครื่องยนต์ได้รับการออกแบบให้มีอายุใช้งานเมื่อติดตั้งอยู่บนปีกได้นานขึ้น 20% (on-wing life) โดยใช้ชิ้นส่วนน้อยลงกว่าเครื่องยนต์รุ่นเดิมถึง 30% ส่งผลให้ค่าบำรุงรักษาลดลงใช้การออกแบบแบบ contra-rotating architecture (เพลาหมุนสวนทางกัน) ช่วยลดแรงเฉื่อยและเพิ่มประสิทธิภาพการถ่ายเทพลังงาน

เครื่องยนต์นี้ใช้ Lean TAPS combustor ซึ่งช่วยลดการปล่อยก๊าซมลพิษ NOx พร้อมทั้งควบคุมแรงดันตกคร่อมและแรงย้อนกลับได้ดีเยี่ยม นอกจากนี้ยังมีนวัตกรรมเพิ่มเติม เช่น ขอบนำของใบพัดทำจากโลหะผสมเหล็ก เพื่อเพิ่มความแข็งแรงโครงพัดลมแบบคอมโพสิตช่วยลดการขยายตัวจากความร้อน และคอมเพรสเซอร์แรงดันสูงที่มีอัตราส่วนแรงอัด 23:1 ดัดแปลงจาก GE90-94B

## คุณลักษณะ
thumb|มุมมองด้านหลังของเครื่องยนต์ GEnx-1B บนเครื่องบินโบอิง 787-8 โดยแสดงให้เห็นส่วน “เชฟรอน” สำหรับลดเสียงรบกวน

## อ้างอิง


## แหล่งข้อมูลอื่น

* 
* 
* 

หมวดหมู่:เครื่องยนต์เทอร์โบแฟนแบบบายพาสสูง
หมวดหมู่:เครื่องยนต์อากาศยานเจเนอรัลอิเล็กทริก
หมวดหมู่:เครื่องยนต์เทอร์โบแฟนในคริสต์ทศวรรษ 2000
อากูมาโจสเปเชียล: โบกุแดรกคูลาคุง (วิดีโอเกม พ.ศ. 2533)

เป็นวิดีโอเกมแพลตฟอร์มที่จำหน่ายโดยบริษัทโคนามิในประเทศญี่ปุ่นสำหรับแฟมิคอมเมื่อวันที่ 19 ตุลาคม ค.ศ. 1990 ซึ่งเป็นการล้อเลียนซีรีส์*[[คาสเซิลวาเนีย]]* ส่วนเวอร์ชันสำหรับโทรศัพท์เคลื่อนที่ได้รับการเปิดตัวในประเทศญี่ปุ่นเมื่อวันที่ 30 มิถุนายน ค.ศ. 2006

เกมดังกล่าวได้รับการพอร์ตลงแพลตฟอร์มเพลย์สเตชัน 4, เอกซ์บอกซ์วัน, นินเท็นโด สวิตช์ และไมโครซอฟท์ วินโดวส์ ซึ่งเป็นส่วนหนึ่งของ*คาสเซิลวาเนีย แอนนิเวอร์ซารีคอลเลกชัน* ที่วางจำหน่ายในรูปแบบดิจิทัลเมื่อวันที่ 16 พฤษภาคม ค.ศ. 2019 ในทุกภูมิภาค โดยมีการแปลเป็นภาษาอังกฤษในชื่อ***คิดแดรกคูลา*** (*Kid Dracula*)

## โครงเรื่อง
แดรกคูลาคุงผู้ประกาศตนเป็นราชาปีศาจ ได้ตื่นขึ้นจากการหลับใหลอันยาวนาน แต่กลับพบว่าปีศาจกาลามอธได้ท้าทายเขา โดยหลังจากฉกฉวยเสื้อคลุมของพ่อออกไปแล้ว ก็เป็นหน้าที่ของแดรกคูลาคุงที่จะออกเดินทางเพื่อทำลายมอนสเตอร์ดังกล่าวและยึดบัลลังก์ของเขาคืน กระทั่งหลังจากต่อสู้ฝ่าฟันอันตรายและเหล่าปีศาจแล้ว แดรกคูลาคุงก็ได้กำจัดกาลามอธ ส่งผลให้เขามีชื่อเสียงไปทั่วทั้งแผ่นดิน โดยเหล่ามอนสเตอร์ในทรานซิลเวเนียต่างปรากฏตัวที่ปราสาทของเขาและต้องการเป็นเพื่อนกับเขา

## ออดิโอ
ซาวด์แทร็ก***โคนามิแฟมิคอมมิวสิกมะโมเรียลเบสต์วอลยุม 3*** (*Konami Famicom Music Memorial Best Vol. 3*) วางจำหน่ายเมื่อวันที่ 21 กุมภาพันธ์ ค.ศ. 1991 ประกอบด้วยซาวด์แทร็กประกอบเกมอากูมาโจสเปเชียล: โบกุแดรกคูลาคุง, ไอเช็นชินิโคล และไวไวเวิลด์ 2: เอสโอเอส! พาร์สลีย์คาสเซิล ซึ่งดนตรีประกอบเกมแต่งโดยโคนามิคูเกฮะคลับ

อัลบั้มซาวด์แทร็ก*อากูมาโจสเปเชียล: โบกุแดรกคูลาคุงซาวด์แทร็กส์* ได้รับการเผยแพร่โดยเอกมิวสิก ซึ่งเป็นแผนกหนึ่งของบริษัทดีโฟร์เอนเทอร์ไพรส์เมื่อวันที่ 14 สิงหาคม ค.ศ. 2014 อันประกอบด้วยดนตรีประกอบและโบนัสแทร็กทั้งหมดจากเกมนี้ ซึ่งแต่งโดยโคนามิคูเกฮะคลับ (โดยซาโตโกะ มิยาวากิ และชินจิ ทาซากะ)

## การตอบรับ
เมื่อวางจำหน่าย นิตยสาร*[[แฟมิซือ]]*ให้คะแนนเกมนี้ที่ 25 คะแนน จากคะแนนเต็ม 40 คะแนน

## สิ่งสืบเนื่อง
เกม*[[อากูมาโจสเปเชียล: โบกุแดรกคูลาคุง (วิดีโอเกม พ.ศ. 2536)|อากูมาโจสเปเชียล: โบกุแดรกคูลาคุง]]* ได้รับการเผยแพร่สำหรับเกมบอยใน ค.ศ. 1993 รวมถึงเป็นทั้งรีเมกและภาคต่อของ*อากูมาโจสเปเชียล: โบกุแดรกคูลาคุง*

## หมายเหตุ

## อ้างอิง

## แหล่งข้อมูลอื่น
* Konami Mobile 

หมวดหมู่:วิดีโอเกมที่ออกวางจำหน่ายในปี พ.ศ. 2533
หมวดหมู่:เกมสำหรับโทรศัพท์มือถือ
หมวดหมู่:เกมสำหรับแฟมิคอม
หมวดหมู่:วิดีโอเกมแพลตฟอร์ม
หมวดหมู่:วิดีโอเกมผู้เล่นเดี่ยว
หมวดหมู่:วิดีโอเกมที่พัฒนาขึ้นในประเทศญี่ปุ่น
ถนนเปรียะฮ์ตรอซ็อกผแอม

**ถนนเปรียะฮ์ตรอซ็อกผแอม** (, *วิถีพฺระตฺรสกแผฺอม*) เรียกอีกอย่างว่า **ถนน 63** เป็นถนนเขตเมืองในกรุงพนมเปญ เมืองหลวงของประเทศกัมพูชา ตั้งชื่อตาม พระเจ้าแตงหวาน (พระบาทตรอซ็อกผแอม) 

## ประวัติ
ถนนเปรียะฮ์ตรอซ็อกผแอม เคยได้รับการซ่อมแซมในปี พ.ศ. 2556 ด้วยการวางระบบระบายน้ำให้กับถนนโดยได้รับเงินสนับสนุนจากองค์การความร่วมมือระหว่างประเทศแห่งญี่ปุ่น (ไจกา) หลังจากนั้นได้เกิดปัญหาการซ่อมแซมเนื่องจากไม่มีหน่วยงานรับผิดชอบในการซ่อมแซมคืนผิวจราจร

## เส้นทาง
ถนนเปรียะฮ์ตรอซ็อกผแอม เป็นถนนเดินรถทางเดียวเริ่มต้นจากทิศทิศใต้ จากถนน 466 ขึ้นมาทางทิศเหนือ ผ่านถนนเหมาเจ๋อตง, ถนนพระสีหนุ ถนนสมเด็จปาน และสิ้นสุดบริเวณตลาดกลาง รวมระยะทางประมาณ 

## อ้างอิง

สมเด็จเดโชฮุนเซน
หมวดหมู่:การขนส่งในพนมเปญ
รายชื่อรางวัลและเกียรติยศของเลโอนิด เบรจเนฟ

รายการต่อไปนี้คือ**รายชื่อรางวัลและเครื่องอิสริยาภรณ์ทั้งหมดของ[[เลโอนิด เบรจเนฟ]]** นักการเมืองและรัฐบุรุษชาวโซเวียต โดยแบ่งออกได้เป็น 2 ประเภท ได้แก่ ในประเทศและต่างประเทศ
## ในประเทศ

การที่เบรจเนฟได้รับเครื่องอิสริยาภรณ์แห่งชัยนั้นก่อให้เกิดข้อถกเถียง เครื่องอิสริยาภรณ์นี้จำกัดเฉพาะผู้บัญชาการที่มียศสูงเท่านั้นที่สามารถเปลี่ยนแปลงแนวทางของสงครามได้สำเร็จเพื่อประโยชน์ของกองทัพแดงในช่วงสงครามโลกครั้งที่สอง เบรจเนฟเป็นเจ้าหน้าที่การเมืองหนุ่มในช่วงสงครามที่สามารถเลื่อนยศเป็นพลโทได้ แต่ไม่ได้มีความรับผิดชอบใกล้เคียงกับผู้ได้รับเครื่องอิสริยาภรณ์คนอื่น ๆ เขาได้รับเครื่องอิสริยาภรณ์นี้หลังจากดำรงตำแหน่งผู้นำเท่านั้น จึงสามารถมอบเครื่องอิสริยาภรณ์นี้ให้กับตัวเองได้ในที่สุด ข้อถกเถียงดังกล่าวทำให้เครื่องอิสริยาภรณ์แห่งชัยถูกเรียกคืนในปี 1989

### พลเมืองกิตติมศักดิ์
*: พลเมืองกิตติมศักดิ์แห่งเคียฟ
*: พลเมืองกิตติมศักดิ์แห่งดนีปรอแปตร็อวสก์

สภาเมืองเคียฟได้เพิกถอนตำแหน่ง (ที่ได้รับในปี 1982) "พลเมืองกิตติมศักดิ์แห่งเคียฟ" จากเบรจเนฟเมื่อวันที่ 25 พฤษภาคม 2023 สภาเมืองดนีปรอ (ดนีปรอแปตร็อวสก์เปลี่ยนชื่อเป็นดนีปรอในปัจจุบันในปี 2016) ได้เพิกถอนตำแหน่ง (ที่ได้รับในปี 1979) "พลเมืองกิตติมศักดิ์แห่งดนีปรอแปตร็อวสก์/ดนีปรอ" จากเบรจเนฟเมื่อวันที่ 20 ธันวาคม 2023 ทั้งคู่ระบุว่าพวกเขาทำเช่นนั้นตามกฎหมายขจัดคอมมิวนิสต์ของยูเครน

## ต่างประเทศ

## อ้างอิง

หมวดหมู่:เลโอนิด เบรจเนฟ
การป้องกันภัยอาวุธปล่อย

200px|thumb|ระบบป้องกันภัยขีปนาวุธ "เอจิส" ขณะทำการยิงจากเรือ USS Shiloh กองทัพสหรัฐ
**การป้องกันภัยอาวุธปล่อย** () คือระบบอาวุธหรือเทคโนโลยีที่ใช้ตรวจจับ ติดตาม สกัดกั้น และทำลายมิสไซล์ที่กำลังเข้ามาโจมตี ถูกพัฒนาขึ้นในช่วงสงครามเย็นเพื่อป้องกันภัยขีปนาวุธข้ามทวีปติดหัวรบนิวเคลียร์ แต่ปัจจุบันมีการนำไปใช้ป้องกันภัยอาวุธปล่อยที่ไม่ติดหัวรบนิวเคลียร์

200px|thumb|อาวุธปล่อยต่อต้านขีปนาวุธ "แอร์โรว" ของอิสราเอล
ในปัจจุบัน ประเทศที่พัฒนาระบบป้องกันทางอากาศดังกล่าว ได้แก่ จีน, ฝรั่งเศส, อินเดีย, อิหร่าน, อิสราเอล, อิตาลี, รัสเซีย, ไต้หวัน, สหราชอาณาจักร และสหรัฐ

## ประเภท/ระยะของมิสไซล์ที่จะถูกสกัดกั้น
ประเภทหรือระยะของมิสไซล์ที่จะถูกสกัดกั้นแบ่งออกเป็น 3 ระดับได้แก่ ยุทธศาสตร์ (Strategic), ยุทธบริเวณ (Theater) และยุทธวิธี (Tactical) โดยแต่ละประเภทมีข้อกำหนดเฉพาะสำหรับการสกัด ระบบป้องกันภัยที่สามารถสกัดกั้นมิสไซล์ประเภทหนึ่งได้ มักไม่สามารถสกัดกั้นมิสไซล์อีกประเภทได้เสมอไป อย่างไรก็ตาม บางระบบอาจมีความสามารถซ้อนทับกันระหว่างบางประเภท
* **ระดับยุทธศาสตร์**: เป้าหมายคือขีปนาวุธข้ามทวีป ซึ่งเร็วประมาณ 7 กิโลเมตร/วินาที (มัค 20)
* **ระดับยุทธบริเวณ**: เป้าหมายคือขีปนาวุธพิสัยกลาง ซึ่งเร็วประมาณ 3 กิโลเมตร/วินาที (มัค 8.7)
* **ระดับยุทธวิธี**: เป้าหมายคือขีปนาวุธทางยุทธวิธีพิสัยใกล้ ซึ่งส่วนใหญ่เร็วไม่เกิน 1.5 กิโลเมตร/วินาที (มัค 4.5) อาวุธปล่อยต่อต้านมิสไซล์ในกลุ่มนี้มีระยะปฏิบัติการไม่ไกล โดยทั่วไปอยู่ที่ 20–80 กิโลเมตร
## อ้างอิง

หมวดหมู่:การป้องกันภัยอาวุธปล่อย
ชุบรออัลค็อยมะฮ์

**ชุบรออัลค็อยมะฮ์** (, , ) เป็นเมืองที่ใหญ่เป็นอันดับที่ 4 ของประเทศอียิปต์ รองจากไคโร กีซา และอะเล็กซานเดรีย ตั้งอยู่ในเขตผู้ว่าการอัลก็อลยูบียะฮ์ บริเวณแนวชายแดนด้านเหนือของเขตผู้ว่าการไคโร เป็นส่วนหนึ่งของเขตมหานครไคโร

ในช่วงศตวรรษที่ 20 พื้นที่ดังกล่าวเป็นที่อยู่อาศัยของคนงานและครอบครัวเป็นหลัก เนื่องจากเป็นศูนย์กลางอุตสาหกรรมที่สำคัญ

## อ้างอิง

หมวดหมู่:เมืองในประเทศอียิปต์
อัลลาษิกียะฮ์

**อัลลาษิกียะฮ์** (  ; - การออกเสียงภาษา ซีเรีย : , ) เป็นเมืองท่าหลักของประเทศซีเรีย และเมืองหลักของเขตผู้ว่าการอัลลาษิกียะฮ์ ที่ตั้งอยู่บนชายฝั่งทะเลเมดิเตอร์เรเนียน  นอกจากจะเป็นท่าเรือแล้ว เมืองแห่งนี้ยังเป็นศูนย์กลางการผลิตที่สำคัญของเมืองเกษตรและหมู่บ้านโดยรอบอีกด้วย จากการประมาณการในปี 2023 ประชากรของเมืองนี้คือ 709,000 คน ประชากรเพิ่มขึ้นอย่างมากเนื่องจาก สงครามกลางเมืองซีเรียที่กำลังดำเนินอยู่ ซึ่งส่งผลให้ ผู้คนที่ต้องพลัดถิ่นภายในประเทศจากพื้นที่ที่กลุ่มกบฏยึดครองต้องหลั่งไหลเข้ามา ถือเป็นเมืองที่ใหญ่เป็นอันดับ 5 ของประเทศซีเรีย รองจากอะเลปโป ดามัสกัส ฮอมส์ และฮะมาฮ์

## อ้างอิง

หมวดหมู่:เมืองท่าในทวีปเอเชีย
หมวดหมู่:ลิแวนต์
หมวดหมู่:CS1 errors: generic name
หมวดหมู่:เมืองในประเทศซีเรีย